VENDIM
Nr. 328, datë 11.6.2025

PËR DISA NDRYSHIME NË VENDIMIN NR. 127, DATË 3.3.2021, TË KËSHILLIT TË MINISTRAVE, “PËR ORGANIZIMIN DHE FUNKSIONIMIN E DREJTORISË SË PËRGJITHSHME TË BURGJEVE”

Në mbështetje të nenit 100 të Kushtetutës dhe të nenit 6, të ligjit nr. 90/2012, “Për organizimin dhe funksionimin e administratës shtetërore”, me propozimin e ministrit të Drejtësisë, Këshilli i Ministrave
 
VENDOSI:

I. Në kreun III, të vendimit nr. 127, datë 3.3.2021, të Këshillit të Ministrave, “Për organizimin dhe funksionimin e Drejtorisë së Përgjithshme të Burgjeve”, bëhen këto ndryshime:
1. Në pikën 7, fjalët “...legjislacioni për nëpunësin civil dhe aktet nënligjore në zbatim të tij...” zëvendësohen me “...Kodi i Punës i Republikës së Shqipërisë dhe rregullorja e brendshme e Drejtorisë së Përgjithshme të Burgjeve...”.
2. Në pikën 8, fjalët “... në shërbimin civil ...” zëvendësohen me “...në sistemin e burgjeve...”.
3. Pika 14 ndryshohet, si më poshtë vijon: 
[bookmark: _GoBack]“14. Marrëdhëniet e punës së nëpunësve të Drejtorisë së Përgjithshme të Burgjeve dhe të institucioneve të ekzekutimit të vendimeve penale rregullohen sipas Kodit të Punës të Republikës së Shqipërisë.”.
II. Ngarkohen Ministria e Drejtësisë, Drejtoria e Përgjithshme e Burgjeve dhe Departamenti i Administratës Publike për zbatimin e këtij vendimi.
Ky vendim hyn në fuqi pas botimit në Fletoren Zyrtare.

